ekǒb yā bidzo bí nyɔ́l bíé yâman kə́ yádîban, ǹtól mɔ́n áwú wâyali bidzo bíé. 14Bə́ fámi yǎ nyē êbə̌m dzíé, é vóm á və́ vəg nâ a nə́ mvɔí, o ńtɔ̄á dzǎm kə́ wadudu nyé á sí ábē ǹdzóē é byə́m bí nə́ məsis. 15O nə dzǎm kə́ tɔ́bɔ ébə̄m yáwōgē kīg fə ai nyé, ǹkɔn ékiě yā wádígan ó nə m̀myamán á zāŋ ndā dzīē. 16Á sí, miǹkǎŋ míé myâman kód, á yób, miǹtəm míé myâman tsígiban. 17Mod ǎ tsǒg kīg fə̄ nyé á sí mū; dzwé díé á sə́ kig fɔ́ɔ́ fə̄ á ńnam. 18Bátsīdan nyé á ḿfyɛ nə́ á kə̄ á díbī étēde, a tsídiban yǎ á sí ndon. 19Təge fɔ́ɔ́ līg tɔ bɔ́n, tɔ bəndie á mvóg dzīē, təge fɔ́ɔ́ ai ényɔ́ ā lígi a və̌ é vóm ā tɔbɔgɔ. 20Etiliga dzíe yádzâ bǒd yā Ńnam Mə́yímbī mə́ ngōgé fəg, ébá yā á Ńnam Ńtōlē dzób bânyaman ai wɔ̌ŋ. 21Amaná éziligǎn á fɔ̄ɔ̄ dīlí, ngab ényɔ́ yǎ ā yə̌m kig Zambá fɔ̄ɔ̄ nyīlí !